1.+ISTORICUL+SCOLII+NOASTRE

= = =ISTORICUL ȘCOLII SPECIALE ”SF. VASILE” DIN CRAIOVA= = =

Şcoala Specială “Sf. Vasile” din Craiova s-a înfiinţat în anul şcolar 1954/1955. În momentul înfiinţării se numea Şcoala Specială pentru Hipoacuzici din Craiova, fiind la vremea respectivă, singura şcoală pentru copii hipoacuzici din ţară. În 1954 şcoala era situată în strada Comuna din Paris, nr. 26, (în spatele bisericii SF. Mina), într-o clădire ce aparţinuse familiei boierului Grigore Otetelişanu. Şcoala era compusă din 2 clădiri în suprafaţă de 1527,97 metri pătraţi, din care săli de clasă 171 de metri pătraţi, restul fiind utilităţi (baie, magazii, cămară, spălătorie, sală de mese, dormitoare, locuinţe particulare pentru primii profesori. În primul an şcolar, cursurile s-au deschis cu un număr de 6 elevi. Până la sfârşitul primului an şcolar de existenţă, s-au înfiinţat 4 clase de învăţământ primar cu 40 de elevi şi 10 cadre didactice. Primul director al şcolii a fost învăţătorul Nicolae Culman. Cu timpul numărul elevilor şi al cadrelor didacice a crescut, astfel încât din s-a luat decizia construirii unui nou sediu. Actualul sediu din strada dr. Dimitrie Gerota, nr. 3, a fost dat în folosinţă în două etape, în 1970 şi 1976. În anul dării în folosinţă a primei grupe de construcţii, clădirea principală a şcolii, erau 7 clase de învăţământ primar cu 107 elevi şi 6 de gimnaziu cu 79 de elevi, numărul profesorilor ajungând la 40. Vechiul sediu a fost folosit în continuare pentru spaţii de dormit şi ateliere şcoală. În 1976 întreaga dotare a şcolii se mută în construcţiile noi şi se înfiinţează 7 grupe de învăţământ preşcolar (grădiniţa) cu 56 de elevi, existau 11 clase de învăţământ primar cu 157 de elevi şi 10 clase de gimnaziu cu 148 de elevi. Numărul cadrelor didactice ajunsese la ……. Noul sediu era cuprindea peste 20 de săli de clasă, grădiniţă, cabinete specializate (terapii specifice de compensare, audiologie, kinetoterapie, fizică-chimie, biologie, istorie-geografie), ateliere şcoală (tâmpărie, lăcătuşărie, croitorie), cabinet medical şcolar, internat, bucătărie, centrală termică. În aprope întreaga existenţă a şcolii de la înfiinţare şi până în 1990 şcoala se afla în structurile Ministerului Muncii. Din 1990 şcoala a trecut, aşa cum era şi firesc în subordinea Ministerului Educaţiei şi Cercetării. Colegii noştri au obţinut în cadrul evaluărilor naţionale, concursuri artistice, sportive, ştiinţifice numeroase premii şi rezultate deosebite. Mulţi dintre foştii noştri absolvenţi au acces spre învăţământul superior şi spre lumea artistică naţională.